Tiril Broch Aakre

Tiril Broch Aakre (født 16. februar 1976 i Oslo) er en norsk forfatter som bor i Hakadal. Hun debuterte med diktsamlingen Kniplinger høsten 2013. Våren 2015 kom hennes første roman, Redd barna. Den ble valgt ut som en av de norske titlene som NORLA  presenterte på bokmessa i Göteborg og Frankfurt i 2015. For denne romanen vant hun Ungdommens kritikerpris 2016.  

Før hun ble forfatter på heltid, jobbet Tiril Broch Aakre som redaktør i Tiden norsk forlag. Hun har utdanning fra Universitetet i Bergen, hvor hun studerte fra 1996 til 2003. I perioden 2002 til 2004 var hun medlem av redaksjonen i litteraturtidsskriftet Vagant. For oversettelsen fra amerikansk-engelsk av Allen Zadoffs Boy Nobody fikk hun  Oversetterprisen i 2014. Aakre mottok Bjørnsonstipendet for 2016. Hun ble tildelt Bastianprisen for barne- og ungdomslitteratur 2017 for sin oversettelse fra engelsk av Sarah Crossans ungdomsbok «En». I 2019 kom romanen Mødre og døtre som fikk strålende kritikker, blant annet terningkast seks av Dagbladet.

Bibliografi
 Kniplinger, lyrikk, Tiden (2013)
 Redd barna, roman, Flamme (2015)
 Fjällräven gul, roman, Flamme (2016)
Mødre og døtre, roman, Flamme (2019)

Referanser

Kilder
Presentasjon av Tiril Broch Aakre i Forfatterkatalogen på Forfattersentrums nettsider

Eksterne lenker 
 Om oversetterprisen hos oversetterforeningen.no
 https://web.archive.org/web/20180104000322/https://www.tirilbrochaakre.no/

Norske forfattere
Personer fra Nittedal kommune
Fødsler i 1976
Vinnere av kulturdepartementets barnebokpriser
Vinnere av Bjørnsonstipendet